OBH 572/1999.
Az állampolgári jogok országgyűlési biztosának jelentése
Ügyintéző: V. Kapa Veronika

Az eljárás megindulása:
 
A  Blikk "Bezárják a János Kórház hűvösvölgyi pszichiátriáját" címmel, 1999. február 2.-i számában arról számol be, hogy a Fővárosi Önkormányzat a János Kórház Pozsonyi úti Pszichiátriai Osztályát be kívánja zárni, s az osztály betegei ezt követő-en a kórház belgyógyászatára kerülnek.
A cikk alapján - alkotmányos visszásság gyanúja miatt - az állampolgári jogok országgyűlési biztosa hivatalból vizsgálatot indított. 
 
A megállapított tényállás:

Megkeresésünkre a főpolgármester-helyettes úgy nyilatkozott, hogy a Szent János Kórháznak nagymértékű adósság-állománya halmozódott fel. Ezt a Fővárosi Önkor-mányzat  rendezni kívánja. Ennek kapcsán az Egészségügyi és Sport Bizottság 1999. február 9.-i ülésén intézkedési tervet fogadott el.  Több osztályt lesznek kény-telenek összevonni, költöztetni a működtetési költségek csökkentése érdekében. 
A betegellátást a II. Pozsonyi úton valóban meg kívánják szűntetni. A kérdéses pszi-chiátriai osztályt áthelyezik az egyik belosztály kiürülő épületébe. A betegek gyógyí-tása, kezelése továbbra is teljesen külön történik majd, megfelelő szintű ellátást lehetővé téve mind a belosztályon, mind pedig a pszichiátrián kezelt betegek részére.   

Az ügy jogszabályi háttere:

Az ügy megítélésénél figyelembe kell venni a Magyar Köztársaság Alkotmányának az önkormányzatokról szóló 44/A. § (1) bekezdését, mely szerint a helyi képviselőtestület: önkormányzati ügyekben önállóan szabályoz és igazgat, döntése kizárólag törvényességi okból vizsgálható felül.

A helyi önkormányzatokról szóló 1990. évi CXV tv. 8. § (1) szerint a települési önkormányzat feladata többek között a az egészségügyi, a szociális ellátásról való gondoskodás.

Az egészségügyi törvény (1997. évi CLIV.) 155. § (1) szerint az egészségügyi intézmények fenntartójának hatáskörét képezi különösen
a) az alapítói jogok, a létesítés, az átszervezés, illetve a megszüntetés gyakorlása,
b) az intézmény költségvetésével kapcsolatos jogok gyakorlása.

Az  1997. évi LXXXIII. (egészségbiztosítási) törvény  3. §.-ának rendelkezése értel-mében az egészségügyi szolgáltatások azonos szakmai tartalommal illetik meg az egészségbiztosítás egészségügyi szolgáltatásaira jogosult személyeket.
A törvény 14. §  (2 ) bek.  f) pontja alapján a  biztosított a fekvőbeteg-gyógyintézeti ellátás keretén belül jogosult a rendelkezésre álló, az ellátás szakmai és etikai követelményeinek megfelelő színvonalú elhelyezésre arra az időtartamra, amíg az ellátás fekvőbeteg-gyógyintézeti körülmények között indokolt.

Érintett alkotmányos jogok:

 2. §. (1) A Magyar Köztársaság független, demokratikus jogállam
8. §. (1) A Magyar Köztársaság elismeri az ember sérthetetlen és elidegeníthetetlen alapvető jogait, ezek tiszteletben tartása és vétele az állam elsőrendű kötelessége.
70/A. § (1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.
70/D. § (1) A Magyar Köztársaság területén élőknek joguk van a lehető legmagasabb szintű testi és lelki egészséghez.
70/E. §. (1) A Magyar Köztársaság állampolgárainak joguk van a szociális biztonsághoz.

A vizsgálat megállapításai:

Az önkormányzatoknak lehetőségük van intézményeikben átszervezéseket, racio-nalizálást végrehajtani. Az ügyben érintett kórházi osztály áthelyezése a célszerű gazdálkodás érdekében történik. 
A megkeresésünkre adott tájékoztatás értelmében az átszervezés során fokozott figyelmet fordítanak arra, hogy a betegek jogai ne sérüljenek, ellátásukat a továbbiakban is megfelelő színvonalon és hatékonysággal tudják biztosítani.

Az intézkedés során a fent leírt alkotmányos emberi jogok nem sérülnek, ezért a vizsgálatot lezárom, ajánlást nem teszek.

Budapest, 1999. április 23.

Gönczöl Katalin